
संत नामदेव का मराठी संत साहित्य व हिन्दी संत साहित्य में महत्त्वपूर्ण स्थान है। उनका जन्म महाराष्ट्र के सतारा जिले के ‘नरसी’ नामक गांव में संवत् (1192) को हुआ था तथा मृत्यु पंढरपुर में संवत्(1272 ) को हुई। संत नामदेव के माता-पिता का नाम गोणाई व दामाशेट थे। संत नामदेव की पत्नी का नाम राजाई था। उनके चार पुत्रों के नाम है -नारायण, महादेव, गोविंद,विट्ठल और पुत्री लिम्बाबाई थीं। संत नामदेव बहुप्रतिभा के धनी थे। संत नामदेव का व्यक्तित्व उनके समकालीन संतों के साथ कुछ अधिक ही मुखरित होता है। संत नामदेवकालीन संतों में ज्ञानदेव, निवृत्ति, सोपान, चोखामेला, विसोबा खेचर बंका, गोरा कुंभार, सॉवता माली, नरहरी सोनार, महिला संतकवियों में जनाबाई, कान्होंपात्रा, सोयराबाई, निर्मला आदि का योगदान संत नामदेव के व्यक्तित्व को महत्ता प्रतिपादित करता है।
संत नामदेव का व्यक्तित्व प्रतिष्ठित होने के पीछे दो कारण है-एक उनके समकालीन संत है तथा दूसरा महाराष्ट्र से होकर उत्तर भारत की यात्राएं करने से एक चेतना विकसति हुई। संत नामदेव केा गुरुत्व का प्रसाद विसोबा खेचर से प्राप्त हुआ। जिससे संत नामदेव का मंडल महाराष्ट्र और पंजाब में शिष्यों में संत जनाई, चोखोबा  तथा बहोरदास, विष्णुस्वामी, जाल्हों, लद्धा, केसो आदि का नाम उल्लेखनीय है। संत नामदेव के व्यक्तित्व विकास में ‘विट्ठल’ एक विस्तृत कुटुंब के कर्ता पुरुषों के सामान मराठी संत साहित्य में परिवारीक कार्य करता दिखाई देता है। ‘विट्ठल’ संत गोराबा कुंभार के साथ मिट्टी रौद रहे हैं तथा संत चोखामेला के साथ प़शु को ढोते हैं।
चोखाबाची भक्ति कैसी। प्रेम आवडी देवासी।।
ढोरे ओढी त्याचे घरी। नीच काम सर्व करी।।1
संत नामदेव के पद जनता- जनार्दन के मुख की बाणी बन गई। संत नामदेव के व्यक्तित्व के संदर्भ में संत ज्ञानेश्वर कहते हैं-
ज्ञानदेव म्हणे तू भक्त शिरोमणि । जोडिले जन्मोनि केशव चरण।
प्रेमसुख गोडी तुमची पावली। वासना गावली समूल तुझे ।2
धन्य तुझे जन्म धन तुझे कूल। धन्य तुज राउल जवली तुझे ।।3
प्रस्तुत पंक्ति में श्री ज्ञानेश्वर ने नामदेव को ‘भक्त शिरोमणि‘ की उपाधि देकर संबोधित किया तथा पहली बार किसी संत को ‘भक्त शिरोमणि‘ कहा गया है। संत नामदेव ने सांसारिक जीवन को त्याग कर पंढरपुर के विट्ठल या पांडुरंग के प्रेमसुख की सुमधुर मिठास प्राप्त की थी। जिससे संत नामदेव के साथ उनका जन्म-कुल सब धन्य हुआ था। संत नामदेव का व्यक्तित्व को देखकर स्वयं संत ज्ञानेश्वर को उनके सान्निध्य में रहकर तीर्थयात्रा करने तथा जीवन के बारे में सुखसंवाद करने की महत्त्वकांक्षा प्रतित हुई। क्योंकि संत ज्ञानदेव याने ज्ञान और संत नामदेव अर्थात् नाम का प्रतिक है। इन दोनों संतों से वारकरी संप्रदाय में एक विचारधारा का आगमन हुआ। ‘जय जय राम कृष्ण हरी श्री ज्ञानाबा-तुकाराम‘4  संत नामदेव का व्यक्तित्व में बालसदृश्य मन की आज्ञा मानकर ‘विट्ठल‘ ने नैवेद्य ग्रहण किया। संत नामदेव का व्यक्तित्व हमारे सामने विविध रूपों में प्रव्युक्त होता है। उसमें एक भक्त, कवि, संत, कीर्तनकार आदि।     
नामयाचे प्रेम केशवाचि जाणे।केशवासी राहणे नाम्यापाशी।।5
इस पंक्ति में संत नामदेव का व्यक्तित्व का प्रेम प्रकट होता है। संत नामदेव को पंढरपुर के विट्ठल के प्रेमभण्डारी कहा गया है। इतना उदात्त प्रेम नामदेव के व्यक्तित्व में था कि संत नामदेव का अंतःकरण मूलतः प्रेममय तथा भक्तिप्रवण था। वह विट्ठल भक्ति में नित्यरूप मग्न हो गए और उनकी एकविध भक्ति से सगुण भक्ति का साक्षात्कार हुआ। भारत के सांस्कृतिक संचित शिखर पर सम्मान करते हुए संपूर्ण देश में आद्य संत नामदेव हुए जिसके संदर्भ में संत विनोबां की उक्ति प्रसिद्ध है ‘‘जगजेता सिंकदर सैन्यबल से पंजाब जित नहीं सका परंतु नामदेव ने सिर्फ प्रेम से जित लिया।‘‘6 संत नामदेव में भक्ति से समाज को एकत्रित करने अप्रतिम शक्ति विद्यमान थी। तेरहवीं शताब्दीं में संत नामदेव ने वारकरी संप्रदाय की विचारधारा को उत्तर भारत में भागवत धर्म द्वारा जनता के मध्य प्रचारित किया। जिससे संत नामदेव की ज्ञाननिष्ठ भक्ति महाराष्ट्र के साथ अन्य प्रांतों के आमजन में जनजागृति का माध्यम बनी। उत्तर भारत में संत नामदेव ने चार-पाँच बार यात्राएं की थी परंतु प्रथम यात्रा का विवरण अभंग में मिलता है।
नाचू कीर्तनाचे रंगी। ज्ञानदीप लावू जगी।7 
उक्त पंक्तियों में संत नामदेव ने ईश्वर भक्ति के कीर्तन-भजन से तल्लीन होकर नांच-गाकर आमजन के घर-घर में ज्ञान का दीपक प्रज्वलित किया है। वारकरी संप्रदाय की भक्तिप्रधान सांस्कृतिक जागरण की फसल सिख धर्म में इतनी ललहराई। बाद में उसकी छाया पूरे विश्व में फैल गई। जिसे देखकर संत नामदेव का व्यक्तित्व जितना महान, पवित्र, भावुक प्रतित होता है। संत नामदेव अपने काव्य में किसी के साथ वाद-विवाद नहीं करते हैं क्योंकि उन्होंने राम-रसायन या रस पीने में ही जीवन का सार माना है, वे समझ गए थे कि नामस्मरण के जयघोषमेरे प्रभु गोपाल के साथ मिलन हो जाएगा। 
संत नामदेव अपनी बात को कबीर व तुकाराम के समान कठोरता से नहीं करते हैं। संत नामदेव को किसी को उद्देश्य करना हो तो वह प्रेम व भक्तिमय काव्य से करते हैं। 
बोलू ऐसे बोले। जेणे बोले विटठल डोले।
परेहुनि परते घर। तेथे राहू निरंतर।।8
संत नामदेव में लोकाभिमुख वृत्ति तथा लोकसंग्रह को एकत्रित करने में व्यक्तित्व की महत्ता थी। उसके साथ अनुभवसंपन्नता, आचरण, शिक्षा, कर्तव्यनिष्ठ आदि सामाजिक शक्ति के पोषक थी। “देव पत्थर में न होकर मनुष्य के ह्रदय में हैं, वह सर्वव्यापी है, व्रतवैकल्यै, मनौती, कर्मठता को वाव देनेवाला सच्चा धर्म नहीं है।”संत नामदेव में सामान्यजन का आत्मोद्धार करने की चिंता थी। संत नामदेव का मन संवेदनशील व शांतप्रिय व्यक्तित्व था। संत नामदेव को ‘हरिनाम‘ सभी सुख-दुःखों का भंडार अत्यंत दृढ़ व प्रकाश देनेवाला एक बहुमूल्य रत्न लगा है। वह सब दुख का नाश और सुख की खाण है। मानव जीवन में हरिनाम क्रांति ला सकता है परंतु वह बाह्य न होकर अंातरिक लक्षण होना चाहिए। संत नामदेव ने भक्ति पंथ का कार्य करते समय अलग-अलग जाति के लोगों से संपर्क होता गया और बाद में वे परिवार के सदस्य बनते गए। इससे संत नामदेव का मंडल बढता गया। संत नामदेव के परिप्रेक्ष्य में संत चोखामेला ने अपने अनुभव को व्यक्त करते हुए कहा है-‘‘संत नामदेव की विट्ठलभक्ति से सम्पूर्ण जीवन व्याप्त था। ईश्वर भक्ति व कवित्व यह उनके व्यक्तित्व के दो पैहलू है, जिससे उनके व्यक्तित्व के विकसित होने में गति मिली। संत ज्ञानेश्वर के समान ही मुक्ताबाई व गुरु विसोबा खेचर से मिलने से नामदेव के व्यक्तित्व गर्व या अकड़पण से रहित होकर ईश्वर की व्यापकता का साक्षात्कार हुआ, जिसके वजह से नामदेव स्वतः के जीवन की ओर देखने की दृष्टि व्यापक होने में चालना मिली। संत व्यक्तिमत्व स्नेहवृत्ति के सहवास में आए व्यक्ति के साथ मैत्री का नाता जोड़ना व उनपर मन से स्नेह करने की वृत्ति है। इस कारण हर किसी को नामदेव अपना-सा लगता है।उनकी स्नेहमय वृत्ति से परिवार बढ़ता गया।‘‘9
कवि और कविता की एकरूपता का सर्वोत्तम उदाहरण संत नामदेव का अभंग है। उन्होंने अपने पारिवारिक जीवन में विट्ठल भक्ति, परमार्थिक अवस्था का तत्त्वज्ञान आदि का चित्रण काव्य में व्यक्त किया है। संत नामदेव का वारकरी संप्रदाय विषयक कार्य कृतित्व की पृष्ठभूमि है। तत्कालिन समय का काव्य भी धर्म के वशीभूत बन गया था। संत नामदेवकालीन समय में मुस्लिम सत्ता का वर्चस्व था। संत नामदेव के कृतित्व ने देश में सामाजिक एवं सांस्कृतिक एकता स्थापित करने का महत्त्वपूर्ण कार्य किया। वे जहाँ भी गए वहाँ की भाषा को पदों में आत्मसात किया। इसका उदाहरण पंजाब के ‘गुरुग्रंथसाहिब‘ व ‘संत नामदेव रचनावली‘ में राजस्थानी भाषा में संत नामदेव काव्य को देख सकते हैं। इसलिए संत नामदेव का प्रभाव वहॉ के समाज एवं साहित्य पर रहा है। वे केवल ज्ञानी-साधक, ब्रह्मानंदी टाल-मृदंग बजाकर पंजाब में नहीं रहे थे बल्कि अपनी भावमधुर विचार वाणी से पंजाब की जनता में नव चैतन्य निर्माण किया। जिससे पंजाबी बांधव का आत्मबल बढा था। डॉ. श्रीराम शर्मा का मत है -“ केवल कवि के नाते ही उत्तर भारत में किसी नामदेव का इतना लोकप्रिय होना संभव नहीं था। साधना और व्यक्तित्व के कारण भी नामदेव को आदर मिला होगा। ज्ञानेश्वरकालीन नामदेव के अतिरिक्त किसी अन्य नामदेव का व्यक्तित्व इतना गरिमामय नहीं था।”10 संत नामदेव ने भक्ति मार्ग को प्रशस्त कराकर बाहरी सत्ता से जीवन यापन करनेवाले पंजाबी बंधु-बांधवों को हरिरंग की ओर उनमुख किया। इससे मनोबल बढा तथा वे गांव-गांव में जनता-जर्नांदन के साथ जनमानस में रहे और उनके ह्रदय में अलौकिक प्रेम की ज्योति जगाने का प्रयास किया यह सब क्रांतिकारी परिवर्तन संत नामदेव के अभंग में दिखाई देता है। यह मात्र बस एक तीर्थयात्रा न होकर सामाजिक तौर पर क्रांतिकारी विचारों का आदान-प्रदान था। संत नामदेव के 200 वर्षोें के बाद के पश्चात् पंजाब में गुरु नानकदेव का जन्म हुआ। जिससे अखंड भारत में एक सद्धर्म का उदय हुआ। जिससे लोगों में आपसी दूजाभाव, जातिभेद नष्ट करने का प्रयास किया। भारत के पूर्व सातवे राष्ट्रपति ज्ञानी जैल सिंह ने अपने भाषण में कहा था-“संत नामदेव भारत का महापुरूष था, वह शुरू थे, उन्होंने स्वाभिमान प्रज्वलित किया। पंजाब में जातियता को मिटाकर नामदेव ने मनुष्यता का प्रेम बढ़ाने का कार्य किया।”11 भागवत धर्म का वारकरी संप्रदाय में बहुत संत हुए परंतु नामदेव के समान किसी व्यक्तित्व के स्वभाव में प्रेम की मिठास या भक्तिमय कोई नहीं रहा है।  
भक्त भागवत बहुसाल ऐकिले। बहु होऊन गेली होती पुढे।।
परिनामव्याचे बोलने नव्हे हे। कवित्व हा रस अद्भूत निरूपम।।12
प्रस्तुत पंक्तियों से उद्वत है कि भागवत धर्म में विटठ्ल के अनुयायी बनकर सम्मिलित हुए। संत नामदेव में जो आदर्श प्रतिष्ठित हुआ है वह अन्य किसी संत की तुलना में अधिक व्यापक है। उनकी काव्य में अद्भुत रस व भाषा की मधुरता व्यक्त है। संत नामदेव के स्वभाव में नम्रता का अभिजात भाव दिखाई देता है। वे किसी भी बात को बहुत प्रेम भाव के साथ व्यक्त करते हैं। संत नामदेव का व्यक्तित्व बहिरंग की अपेक्षा अंतरंग आकर्षक लगता है। उन्होंने विट्ठल के साथ आध्यात्मिक जीवन एवं सौहार्द का भाव प्रतिष्ठित किया। जिसकी तरफ हमारा ध्यान आत्कृष्ट किया है। यह भले सत्य विश्व में काल्पनिक माना गया हो परंतु संत नामदेव के जीवन की वास्तविक सच्चाई है। संत नामदेव ने अपनी मनः शांति को आत्मसात किया। इस वृत्ति-प्रवृत्ति की आत्मवृत्ति में विट्ठल भक्ति सर्वश्रुत प्रतित होती है। संत नामदेव स्वतः ही केन्द्रस्थानी होते हैं।
संत सू लेणां संत सूं देणा। सत संगति मिलि दूतर तिरणां।।
संत की छाया, संत की माया, संत संगति मिलि गोब्यंद पाया।।
असंत संगति नामां कबहूं न जाई, सत संगति मैं रह्मा समाई।।13
उक्त पंक्ति में हम ‘कहे नामा‘ से समझ सकते हैं कि संत नामदेव के जीवन भक्ति, नीति व सामाजिक विचारों में हुई। उनका काव्यमय अभिव्यक्ति समाजशील व्यक्ति को आध्यात्मिक मार्ग प्रदान करता है। उनके आध्यात्मिक जीवन की आखिरी अवस्था साधना है। उससे व्यक्तित्व सतत आध्यात्म की ओर उनमुख प्रतितहोता। संत नामदेव का व्यक्तित्व विश्व में एकता प्रतिपादित करता है। उनके जैसे महान विचार ज्ञानेश्वर, विसोबाद्वाराज्ञान भक्ति-समन्वय, जातीयता एवं एकता आदि रूप में हैं। 
निष्कर्ष:
संत नामदेव का व्यक्तित्व सीधा-सरलता को व्यक्त करता है। वह विशेषता काव्य में विद्यमान दिखाई देती है। संत नामदेव विट्ठल के परम भक्त थे। संत नामदेव का मराठी काव्य अभंगकीर्तन के हरिनाम से तल्लीन हुआ है। उसे विट्ठल नाम से एक प्रकार की भव्यता प्राप्त हुई है। संत नामदेव ने रात-दिन विट्ठल के चिंतन-मनन में मग्न रहकर अपनी बुद्धि एवं मन को आलस्य भाव से दूर रखा। उसके साथ कपडा सिलाने का व्यवसाय करते थे। जहॉ भक्ति रुपी सूई और प्रेम का धागा था। जिसे समाज में बैचने का कार्य किया। जिससे एक विश्व निर्माण कराकर भक्ति से समाज को एकता का संदेश दिया। इससे हर किसी को संत नामदेव से अपनापन लगता है। संत नामदेव की काव्यभाषा का देखने से विदित होता है कि उनका कालक्रम आदिकाल का प्रतित है। उसके पश्चात् संत नामदेव की भाषा में सरल रुप दिखाई देता है। बाद में काव्यभाषा का सरल रुप भक्तिकाल के संतकाव्य में व्यापकता से देखा जाता है। 

